VIS Lollobrigida Girls

Accéder aux informations sur cette image commentée ci-après.Sastav Lollobrigida na Weekend Media Festivalu

Opće informacije| Muzički žanr | electro-pop, synthpop Trash |
| Period aktivnosti | 2003. - |
| Diskografska kuća | DOP Records-Menart |

Sastav grupe| Članovi/ce | Ida, Petra, Jernej, Kleemar, Marko, Ivan |
| Bivši članovi/ce | Natalija, Anise, Sanja, Zoki, Lora, Ivana, Shinec, David |

uredi Konzultiraj dokumentaciju šablona

**Lollobrigida Girls**, poznate i kao **Duo Lollobrigida**, **VIS Lollobrigida** ili samo **Lollobrigida**, je hrvatski ženski electro-pop sastav. Od 2008. nadalje članovi VIS Lollobrigida su i tri Slovenca (Kleemar, David, Jernej) pa je time sastav postao hrvatsko-slovenski.

Članovi Lollobrigide
--------------------

* Ida Prester, Petra Cigoj (vokal)
* Jernej Šavel, Kleemar (Matej Končan), Marko Turkalj, Ivan Levačić Levi

Rana povijest
-------------

Glazbeno ishodište sastava Lollobrigida je demo-CD iz 2003. kojeg je autorica Ida Prester tada podjelila određenom broju pripadnika zagrebačke underground/alternativne glazbene scene. Na tom demo-uratku, tipičnom proizvodu Lo-Fi glazbene estetike, autorica glazbe i tekstova Ida Prester ujedno izvodi sve instrumentalne i vokalne dionice. Žanrovski, glazba sa demo-CD-a, pa i kasnije objavljenih albuma, pripada svijetu electro-popa/synthpopa. Usprkos svim tehničkim i interpretativnim manjkavostima, nekim kritičarima , uočavajući draž nepatvorene iskrenosti, pjesme s demo CD-a sviđaju se više nego produkcijski dorađena izdanja istih pjesama na službenim albumima grupe Lollobrigida. Na demo CD-u nalazi se 11 pjesama od kojih su sve, osim "Igračke", "Tvoje riječi", "Motormouth" i "10 katova", objavljena na službenim albumima. U javnom izvođenju pjesama sa demo CD-a Idi se pridružuje Natalija Dimčevski te nastupaju pod imenom Lollobrigida Girls.

Kao dvojac, Lollobrigida Girls imaju prvi veći javni nastup u lipnju 2003 u zagrebačkom KSET-u, kao predgrupa njemačkom trash-glazbeniku Mambo Kurtu, stvarajući odmah velik interes na zagrebačkoj underground glazbenoj sceni. U originalnoj postavi nastupaju Ida Prester i Natalija Dimčevski. U veljači 2004. prvi put nastupaju same i uspijevaju napuniti zagrebački Studentski centar; nakon toga potpisuju ugovor s izdavačkom kućom DOP Records/Menart.

U lipnju 2004. nastupaju na trećem Zagreb Prideu.

U rujnu 2004. izlazi im prvi singl "Party". Čestim pojavljivanjima na TV i radijskim postajama, kao i različitim tiskovinama (u magazinu "Elle" pojavile su se odjevene u odjeću skrojenu od plastičnih vreća za smeće), te drugim, blagdanskim singlom "Nesretan Božić", kao i nastupom na velikom koncertu Fiju Briju, uspijevaju održati interes javnosti do izlaska debitantskog albuma *Cartoon Explosion* u svibnju 2005. Album su djevojke i predstavile koncertom u zagrebačkom KSET-u, na kojem im je predgrupom bio ženski srpski hip-hop dvojac Bitcharke na travi.

VIS Lollobrigida
----------------

U 2006. Lollobrigida mijenja sastav (odlazi Natalija), a donekle i scensko-glazbenu koncepciju. Napušta se računalom generirana matrica kao jedina glazbena podloga za vokale i uvode 'živi' instrumenti. Uz Idu Prester, osnivačicu i konstantu Lollobrigide, ostali članovi sastava se relativno često mijenjaju a imenu se dodaje prefix 'VIS'. Te godine VIS Lollobrigida započinje rad na novom albumu *Lollobrigida Incorporated* koji je svjetlo dana ugledao u svibnju 2008, promocijom u zagrebačkom klubu Tvornica. U 2005. objavili su singl "Straight Edge" te popratni video-spot (režija Kristina Jeren). Iste godine objavljen je singl "Bubblegum boy" a potom, u 2006, i video-spot (režija Dalia Pintarić) emitiran na MTV-Adria i mnogim lokalnim TV-postajama. Iste godine objavljen i singl te video-spot "Moj dečko je gay" (također u režiji Dalie Pintarić). U 2008, prije objave novog albuma, objavili su singl (a potom i video spot, režija Sašo Podgoršek) "Miss Right and Mr. Wrong" koji je zaposjeo prva mjesta na top-listama mnogih nacionalnih i lokalnih radio stanica u Hrvatskoj. U 2009, gotovo godinu dana nakon zadnjeg singla objavili su singl i video spot za pjesmu "Volim Te" koji je režirao Filip Filkovic. Spot je emitiran na mnogim TV-postajama a na listi 'Pure MTV Adria Chart list' zaposjeo je prvo mjesto. U lipnju 2010. objavljen je singl "Bivša cura" a u listopadu 2010. Istoimeni video spot u režiji Maide Srabović i Vedrana Štefana. Dana 7. ožujka 2011. na tv postaji MTV Adria premijerno je objavljen singl i video spot "Kompjuter". Spot je režirao Mishel Kovačić. Video spot singla "Sex on TV, sex on the radio"  premijerno je prikazan 31. listopada na lokalnom MTV-u. Spot su režirali Timy Šarec i Ivan Badanjak. Video spot "Ja se resetiram" , za istoimenu pjesmu s albuma "Pilula", premijerno je prikazan 18. lipnja 2012. na portalu Index.hr. Spot su izradili sami članovi sastava Lollobrigida (Ida i Kleemar), a sniman je isključivo kamerom mobitela. Video spot za singl "Pilula" s istoimenog albuma promoviran je 3.12.2012. ponovo na portalu Index.hr te istovremeno na MTV Adria. Video je snimljen u Beogradu (snimatelj i montaža Vladimir Miladinović), grad u koji se je u rujnu 2012. preselila Ida Prester. Video spot singla "Stroboskop" sa albuma "Pilula" promoviran je na MTV Adria 25.3.2013. 

Tokom 2011 u brojnim interview-ima Ida Prester ističe rad članova Lollobrigide na novom, trećem, albumu. Album je najavljen singlovima i videospotovima objavljenim 2011 te neposredno, nekoliko dana pred promocijom albuma, novim singlom "Malo vremena". Dana 21. siječnja 2012. album pod nazivom "Pilula" promoviran je koncertom u zagrebačkom klubu Tvornica. U ožujku 2013. glazbeni portal Popboks proglasio je, na temelji glasova svojih čitatelja, album "Pilula" najboljim regionalnim albumom u 2012.

Glazbeno-scenski izraz
----------------------

Sastav Lollobrigida na ulicama Zagreba, travanj 2010.
Tekstovi pjesama, glazba i scenski nastup podjednako su važni elementi Lollobrigidinog 'proizvoda'. Inzistirajući na iskrenosti i originalnosti uočljiv je odmak od uobičajenih glazbenih i tekstualnih stereotipa kao i svjesno odabrana žanrovska nedefiniranost. Za razliku od inzistiranja na iskrenosti, glazbenoj i općenito interpretativnoj perfekciji Lollobrigida ne posvećuje veliku pažnju ali zato inzistira na (auto)ironijskom odmaku, zabavnosti i 'otkačenosti'. 

Ida Prester autorica je svih tekstova a istovremeno je, gledajući u cjelini dosadašnjeg opusa, glavni autor glazbe. Kao su-autori glazbe na pojedinim pjesmama pojavljuju se Dalibor Platenik, DJ Ludwig, Zoran Pleško i Lora Šuljić. 
U ocjeni Lollobrigide kritika stoji u potpunom raskoraku, od ocjene o marginalnoj vrijednosti i važnosti  pa do mišljenja: '...Lollobrigida is the biggest thing that Croatia gave to the international music scene in the past years...' , dok poznati svjetski vodič Time Out posvećen Hrvatskoj svrstava Lollobrigidu, u sekciji Glazba, među 115 najvažnijih ljudi i mjesta suvremene hrvatske kulture

Nastupi
-------

  

Od osnutka do danas Lollobrigida je imala mnogobrojne nastupe u Hrvatskoj, Srbiji, Sloveniji, BiH, Austriji, Mađarskoj... Osobito se ističe serija nastupa na Novosadskom EXIT festivalu gdje su, sa sedam uzastopnih sudjelovanja od 2004. postali svojevrsni zaštitni znak Elektrana pozornice tog festivala. U pravilu, nastupi na EXIT-u popraćeni su dobrim kritikama. U 2009. VIS Lollobrigida je na EXIT-u po prvi put nastupila na Fusion-pozornici tog festivala. U 2010. sastav Lollobrigida je 10. srpnja nastupio na *Main Stageu* EXIT festivala.

1. rujna 2009. godine MTV Adria nominirala je sastav Lollobrigida za Best Regional Act Award, zajedno sa četiri sastava iz Slovenije, Bosne i Hercegovine, Srbije i Makedonije. Na temelju rezultata glasovanja Internetom, objavljenog 12. listopada 2009. godine, sastav Lollobrigida je pobijedio u natjecanju za nagradu. Osvajanjem Best Regional Act Award MTV Adria-e automatizmom su nominirani i za natjecanje za Best European Act u sklopu MTV Europe Music Awards 2009. Sastavu je nagradu Best Regional Act Award uručio srpski glazbenik Momčilo Bajagić Bajaga u Berlinu 5. studenog 2009. godine, gdje je Lollobrigida boravila kao gost MTV-a.
Nakona uručenja MTV nagrade Lollobrigida nastupa na brojnim koncertima u Zagrebu, Beogradu, Novom Sadu, Ljubljani, Splitu. Koncerte u Beogradu (18. prosinca 2009. - Dom Omladine) i Ljubljani (15. siječnja 2010. - Kino Šiška) kritika je popratila izrazima oduševljenja.

Tokom 2011. godine sastav Lollobrigida nastupa na brojnim uglednim festivalima u Hrvatskoj (festivali Terraneo, Hartera i dr.) i susjedstvu. Nakon izostanka u 2011. godini Lollobrigida ponovo, osmi put, nastupa na festivalu EXIT u Novom Sadu. Nastup je održan 13. srpnja 2012. na festivalskoj pozornici Fusionu. U 2012. također su brojni nastupi na festivalima u regiji, poput Mixer i Warrior Dance-Prodigy festivala (Beograd, Srbija), Lent (Maribor, Slovenija) i Schengenfest (Vinica, Slovenija). Posebno se ističe pozvano  sudjelovanje na koncertu Tribute to R.E.M 9. rujna 2012. na Kongresnom trgu  (Ljubljana, Slovenija) sa naručenom vlastitom obradom Shiny Happy People sastava R.E.M. U 2013. uz brojne nastupe u Srbiji, Sloveniji i Hrvatskoj, Lollobrigida ponovo, po 9. put, nastupa na EXIT festivalu. Lollobrigida je nastupila pred brojnom publikom  na novoj 'Riffs & Beats' pozornici festivala.

Diskografija
------------

Nastup Lollobrigide na glavnoj pozornici festivala EXIT, 10. srpnja 2010.
### Albumi

* *Cartoon Explosion* (2005.)
* *Lollobrigida Inc.* (2008.)
* *Pilula* (2012.)

### Singlovi

* "Party" (2004. poznat i kao "The Party")
* "Nesretan Božić" (2004.)
* "Straight Edge" (2005.)
* "Bubblegum Boy" (2005.)
* "Ružna Djevojka" (2005.)
* "Moj dečko je gay" (2006.)
* "Miss Right and Mr.Wrong" (2008.)
* "Volim te" (2009.)
* "Bivša cura" (2010.)
* "Kompjuter" (2011.)
* "Sex on TV, sex on the radio" (2011.)
* "Malo vremena" (2012.)
* "Ja se resetiram" (2012.)
* "Pilula" (2012.)
* "Stroboskop" (2013.)
* "Reklama" (2013.)

Izvori
------

1. ↑
2. ↑  Pure MTV Adria Chart list, 30.08.2009.
3. ↑  „Archive copy". Arhivirano iz originala na datum 2011-05-20. Pristupljeno 2013-11-14.
4. ↑  „Archive copy". Arhivirano iz originala na datum 2013-05-14. Pristupljeno 2013-11-14.
5. ↑
6. ↑
7. ↑
8. ↑
9. ↑  „Archive copy". Arhivirano iz originala na datum 2013-04-25. Pristupljeno 2013-11-14.
10. ↑  „Archive copy". Arhivirano iz originala na datum 2013-03-07. Pristupljeno 2013-11-14.
11. ↑  „Archive copy". Arhivirano iz originala na datum 2010-04-13. Pristupljeno 2013-11-14.
12. ↑
13. ↑  „Archive copy". Arhivirano iz originala na datum 2011-11-28. Pristupljeno 2013-11-14.
14. ↑  n.pr. recenzija u Dop magazinu, v. *Cartoon Explosion*
15. ↑  najava pozvanog nastupa Lollobrigide na Sziget festival 2008, )
16. ↑
17. ↑  „Archive copy". Arhivirano iz originala na datum 2009-09-14. Pristupljeno 2013-11-14.
18. ↑  MTV Adria.com - Najbolji u Europi Arhivirano 2009-10-15 na Wayback Machine-u
19. ↑  Dobrevibracije.org - *Koncerti i recenzije*
20. ↑  Vecer.com - *Lollobrigida je lakmusov papir*
21. ↑  „Archive copy". Arhivirano iz originala na datum 2012-06-06. Pristupljeno 2013-11-14.
22. ↑
23. ↑  ]
24. ↑  „Archive copy". Arhivirano iz originala na datum 2013-01-27. Pristupljeno 2013-11-14.
25. ↑  „Archive copy". Arhivirano iz originala na datum 2012-10-29. Pristupljeno 2013-11-14.
26. ↑

Vanjske poveznice
-----------------

***Lollobrigida Girls*** na Wikimedijinoj ostavi

* Službene web-stranice sastava Arhivirano 2016-07-31 na Wayback Machine-u
* MySpace stranica banda
* Članak na Index-u

| * p
* r
* u
Dobitnici MTV nagrade za najboljeg izvođača na prostoru MTV Adrije |
| --- |
| Flag of Slovenija Sidharta (2005) • Flag of Srbija Aleksandra Kovač (2006) • Flag of Srbija Van Gog (2007) • Flag of Bosna i Hercegovina Laka (2008) • Flag of Hrvatska Lollobrigida Girls (2009) • Flag of Srbija Gramovondžije (2010) • Flag of Bosna i Hercegovina Dubioza kolektiv (2011) • Flag of Crna Gora Who See (2012) • Flag of Bosna i Hercegovina Frenkie (2013) • Flag of Srbija Van Gog (2014) • Zastava Sjeverne Makedonije Danijel Kajmakoski (2015) • Flag of Srbija S.A.R.S. (2016) • Flag of Srbija Ničim izazvan (2017) |